Ważne nomery kieryn kożdy bajtel musi wiedzieć
Do dzisiejszego wydanio SZ zaproszomy niy yno bajtle ale i Tych starszych .Na podstawie opowiadanio chcymy żeby nasze dziecka zapamiyntały nomery telefonow ,kere som ważne i kere dycko mogom Jim sie przidać.
Było ciepłe latowe popołedni.Kuba zajynty ciepaniym kamiyni do niewielki kałuży nie doł pozor kedy słońce skryło sie za chmury .Na północy niebo było czorne .Miało sie na ulywa.
-Kuba ,Kuba leć po gynsi i zawrzi ji do chlywika. Mo sie na ulicha a łone som za małe i same se niy dajom rady – zawołała starka. Kubie niy trzeba było dwa razy powtorzać. Był na feryjach u swoji babci i łokropnie rod pomogoł we gospodarstwie .Cołkimi dniami gonioł po dworze i wachowoł kury i gynsi,żeby niy wlazły do somsiadow bo by somsiadka starszo już baba łokropnie sie złościła . Kuba jak kożdy synek bawioł sie s psym Azorym i kozom Pyzom .Roz wpod na pomys zrobiynio zawodow w biegach. Zawodnikiym była Koza i łon Kuba. Tyn bieg zapamiynto jednak do końca życio, kej Pyza zamias brać udział we zawodach nastawiła rogi i poleciała jak wicher za Kubom.Tyn widzonc co sie świynci co sił we giczalach polecioł do mety .Wywaloł sie jednak a koza yno na to czakała. Założyła mu rogiym we sztyry litery i to tak że synek ni mog siedzieć na stołku bez cołki tydziyń.Tera gonioł gynsi podskakujonc wesoło. Zawrzoł dźwiyrze ze chlywika i już mioł lecieć do chałupy jak usłyszoł ciche ślimtani .-Ale mazgaj i beksa- pomyśloł ło wnuczce somsiadki kero zaczyna ślimtać jeszcze bardzi.- Przestoń beczeć i godej co sie stało -pedzioł do dziołszki podchodzonc do płota,.- Babcia zasnyła i niy chce sie obudzić -chlipała Helynka bo tak miała na miano wnuczka somsiadki. Kuba troszka wylynkany przeszoł bez dziura w płocie na plac somsiadow. Całe szczyńści ,że pies kerym mioł łostre zymby na Kuby uciyk do budy. – Zakludź mje do Twoji starki rozkozoł Kuba idymy łobejrzeć co sie stało.Wleźli do chałupy .Starka Helynki siedziała na fotelu .Wyglondała tak jak by spała.Ale jak podeszli bliży to rynka tak jakoś poleciała na doł. -Kurcze bele, tu trza dzwonić po dochtora ,a kaj mocie telefon.Wylynkano Helynka pokozała na stolik we antryju ..Kuba wartko wykryncioł jakiś nomer i pedzioł co sie stało.Podoł tyż jak sie nazywo i skond dzwoni. Potym rozkozoł dziołszcze siedzieć przy babci a łon polecioł do fortki, żeby pogotowi kere już jechało nie musiało błondzić.I tak to dziynki Kubie babcia Helynki pryndko znodła sie w lazarecie.
997 Policjo abo 112 bez komórka
998 Fojermani czyli Straż Pożarno
999 Pogotowi Ratunkowe
Regina Sobik
szl_Latn szl_Latn szl_Latn szl_Latn szl_Latn szl_Latn pol_Latn vec_Latn